28 Penepo Izake wāita Yakoba wāmwesela kupwa wāmusoñanya’mba: “Kufwaninwepo kusonga mukaji mu bana ba mu Kenani.+2 Enda ku Padana-Alamu, ku njibo ya Betuele shandya inobe, ukasonge’ko mukaji mu bana ba Lebane,+ mwanabo na inobe.3 Leza Mwinē Bukomo Bonso ukakwesela ne kukupa lubutulo ne kukuvudija, kadi abe ukekalanga kibumbo kya bantu.+4 Kadi ukakupanga dyese dya Abalahama,+ abewa ne lutundu* lobe pamo nobe, amba uyate ntanda yoshikete’mo bu mweni ke yobe, yobapele Abalahama kudi Leza.”+5 Penepo Izake wātuma Yakoba, nandi wāenda ku Padana-Alamu, kwa Lebane mwanā Betuele mwine Alamia,+ mwanabo na Lebeka,+ inandya ba Yakoba ne Esau.6 Esau wāmona’mba Izake waesele Yakoba kadi wamutumine ku Padana-Alamu kukasonga’ko mukaji, ne amba paamwesele, wamusoñenye amba, “Kokasonga mukaji mu bana ba mu Kenani,”+7 ne kadi amba Yakoba wakōkele shandi ne inandi waenda ku Padana-Alamu.+8 Penepo Esau wājingulula’mba bana bana-bakaji ba mu Kenani kebasangajangapo shandi Izake,+9 ebiya Esau wāenda kwa Ishemele wākasonga’ko Mahalate mwanā Ishemele mwanā Abalahama, mwanabo na Nebayota, wātentekela pa bakaji bakwabo bawādi nabo kala.+10 Yakoba wātaluka ku Bela-Sheba kaenda dya ku Halane.+11 Kupwa wāfika pantu pamo wēpalongolola mwa kulādila’po bufuku mwanda dyuba dyādi ke dipone. Penepo wāyata dibwe dimo dya pene pantu’pa wāala’dyo bu pa kusāmina mutwe, wālāla ponka.+12 Ebiya wālota kilotwa, kadi tala! kwādi kikandilo* kimo kitūlwe panshi, nsongo yakyo mikafike ne mūlu; kadi kwādi bamwikeulu ba Leza bādi bakanda batūkila’ko.+13 Kadi tala! kwādi Yehova wimene pangala pakyo, kanena’mba:“Ami ne Yehova Leza wa shobe Abalahama ne Leza wa Izake.+ Ntanda yolēle’po’i, nkakupa’yo abe ne lutundu* lobe.+14 Kadi binebine lutundu* lobe lukekalanga pamo bwa musenga wa panshi,+ kadi ukasambakananga pi na pi kushika ne kutunduka, kungala ne kunshi, ne kadi kupityila kudi abe ne ku lutundu* lobe bisaka byonso bya pa nshi bikeselwanga binebine.*+15 Ami ngidi nobe, nkakulama konso koenda, kadi nkakujokeja mu ino ntanda.+ Nkikakulekapo enka ne byonkalonga bino byonakulaa’bi.”+16 Ponkapo Yakoba wāsantamuka mu tulo kanena’mba: “Na bubine Yehova udi pano pantu, nkyadipo ndyukile.”17 Ebiya wākwatwa moyo kanena’mba: “Pano pantu palenga’po nzuba kashā! Pano’tu i pa njibo ya Leza,+ kadi kino i kibelo kya mūlu.”+18 Penepo Yakoba wābūka lubanga bwē, wāyata dibwe paādi usāmine mutwe’pa wēdishimika bu kikomo kupwa wātūta māni pangala padyo.+19 Ebiya wāinika pantu’pa bu Betele,* inoko kibundi’kya kyādi kitwa dibajinji bu Luzi.+20 Penepo Yakoba wāpika mpiko amba: “Shi Leza ekale nami nyeke ne kundama mu lwendo lwami ne kumpa mukate wa kudya ne bisandi bya kuvwala21 kadi njokele ku njibo ya tata mu ndoe, nankyo Yehova ukelombola binebine bu Leza wami.22 Kadi dino dibwe dyonashimika bu kikomo’di dikekalanga njibo ya Leza,+ ne kadi nkakupa binebine kipindi kimo kya pa bipindi dikumi bya bintu byonso byokampa.”
lua_Latn